CELEX: 62007CJ0556
Language: sk
Date: 2009-03-05
Title: Rozsudok Súdneho dvora (tretia komora) z 5. marca 2009. # Komisia Európskych spoločenstiev proti Francúzskej republike. # Nesplnenie povinnosti členským štátom - Spoločná politika rybolovu - Nariadenie (ES) č. 894/97 - Plávajúca unášaná sieť - Pojem - Rybárska sieť nazývaná ‚thonaille‘ - Zákaz lovu určitých druhov rýb - Nariadenie (EHS) č. 2847/93 a nariadenie (ES) č. 2371/2002 - Neexistencia účinného kontrolného systému na účely dodržiavania tohto zákazu. # Vec C-556/07.

Rozsudok Súdneho dvora (tretia komora) z 5. marca 2009 – Komisia/Francúzsko
      (vec C‑556/07)
      „Nesplnenie povinnosti členským štátom – Spoločná politika rybolovu – Nariadenie (ES) č. 894/97 – Plávajúca unášaná sieť – Pojem – Rybárska sieť nazývaná ‚thonaille‘ – Zákaz lovu určitých druhov rýb – Nariadenie (EHS) č. 2847/93 a nariadenie (ES) č. 2371/2002 – Neexistencia účinného kontrolného systému na účely dodržiavania tohto zákazu“
      1.                     Rybolov – Zachovanie morských zdrojov – Technické opatrenia na ochranu (nariadenie Rady č. 894/97, zmenené a doplnené nariadením
            č. 1239/98, článok 11a) (pozri body 48 – 69)
      2.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 226 ES) (pozri bod 76)
      Predmet
      
         
               Nesplnenie povinnosti členským štátom – Spoločná politika rybolovu – Nariadenie Rady (EHS) č. 2847/93 z 12. októbra 1993,
                  ktorým sa zriaďuje kontrolný systém spoločnej politiky rybolovu (Ú. v. ES L 261, s. 1; Mim. vyd. 04/002, s. 70), a nariadenie
                  Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej
                  politiky v oblasti rybolovu (Ú. v. ES L 358, s. 59; Mim. vyd. 04/005, s. 460) – Prijatie „thonaille“ vnútroštátnymi orgánmi
                  napriek zákazu plávajúcich unášaných sietí v dĺžke 2,5 km alebo väčších Spoločenstvom – Neexistencia účinného kontrolného
                  systému na účely dodržiavania tohto zákazu
               
            Výrok
      
         
                  1.
               
               
                  
               
               
                  	Francúzska republika si tým, že nepodriadila dostatočnej kontrole, prehliadkam a dohľadu výkon rybolovu vzhľadom na zákaz
                     plávajúcich unášaných sietí pri love určitých druhov rýb a nedohliadla na to, aby boli prijaté primerané opatrenia proti osobám
                     zodpovedným za porušenie právnej úpravy Spoločenstva v oblasti používania plávajúcich unášaných sietí, nesplnila povinnosti,
                     ktoré jej vyplývajú z článku 2 a článku 31 ods. 1 a 2 nariadenia Rady (EHS) č. 2847/93 z 12. októbra 1993, ktorým sa zriaďuje
                     kontrolný systém spoločnej politiky rybolovu, zmeneného a doplneného nariadením Rady (ES) č. 2846/98 zo 17. decembra 1998,
                     ako aj z článku 23 ods. 1 a 2, článku 24 a článku 25 ods. 1 a 2 nariadenia Rady (ES) č. 2371/2002 z 20. decembra 2002 o ochrane
                     a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu.
                  
               
            
         
                  2.
               
               
                  
               
               
                  	Francúzska republika je povinná nahradiť trovy konania.